﻿ Qızını zorla ərə verən valideynə bu cəza verilməlidir - RƏSMİ » Regionxeberleri.com
Regionxeberleri.com » Cəmiyyət » Qızını zorla ərə verən valideynə bu cəza verilməlidir - RƏSMİ
Ailə, Qadın və Uşaq Problemləri üzrə Dövlər Komitəsinininformasiya və analitik araşdırmalar şöbəsinin müdiri, hüquq üzrə fəlsəfə doktoru Elgün Səfərov Lent.az -a bildirdi ki, bu hadisə ilə bağlı Zaqatala rayonu ilə əlaqə yaradılıb və hazırda ailəsi və hüquq-mühafizə orqanları vasitəsilə izahatlar və məlumatlar dəqiqləşdirilir. Onun fikrincə, hadisə ilə bağlı yalnız özünü öldürmə həddinə çatdırma ilə bağlı yox, eyni zamanda 176-1 (qadını, xüsusilə yetkinlik yaşına çatmayanların nikaha daxil olmağa məcbur etmə ilə bağlı) maddəsi ilə cinayət işinin başlaması məqsədəuyğun hesab edilir: “Dövlət Komitəsinin rəyi belədir ki, qadını və kişini nikaha məcbur etməyə görə cinayət işi açılmalıdır. Çox təəssüf ki, bu günə qədər bizim hüquq-mühafizə orqanları Cinayət Məcəlləsinin 176-1 (qadını məcburi nikaha cəlb etməyə görə) maddəsini tətbiq etmirlər. Azərbaycanda məcburi nikahlar, xüsusilə yetkinlik yaşına çatmayanların məcburi nikaha cəlb olunması problemi var və buna qarşı mübarizə gücləndirilməlidir. Mübarizə yalnız Cinayət Məcəlləsinin maddələrinin tətbiqi ilə deyil, eyni zamanda maarifləndirici işlərin aparılması ilə olmalıdır. Valideynlər maarifləndirilməlidir ki, onlar uşaqlarını məcburi nikaha cəlb etməsinlər”.
E.Səfərov bildirib ki, Gürcüstan, Rusiya, Ermənistan, İranla müqayisədə Azərbaycanda məcburi nikaha daxil edilmə faktları qat-qat az olsa da, ancaq belə faktlar var: “İl ərzində 160 min nikah qeydə alınırsa, onlardan 5-6 fakt yetkinlik yaşına çatmayanların nikaha məcbur edilməsi olur. Ümumiyyətlə, qız oğurluğu, məcburi nikah problemləri faiz cəhətdən çoxluq təşkil etməsə də, bu faktlar var və bunlara qarşı tədbirlər görülməlidir. İşlər aparılır, amma daha da gücləndirilməlidir. Xüsusilə ailələrdə olan sterotiplər aradan qaldırılmalıdır. Valideynlər övladlarını nikaha daxil olmaq üçün məcbur etməməlidirlər. Övlad 18 yaşına çatmalı, təhsil almalı, sona kiminlə ailə quracağı ilə bağlı özü qərar verməlidir”.